Paor no·m sent que sobreslaus me vença
Pahor no sent que sobres laus me vença, a Obras del poeta valenciá Ausias March publicadas tenint al devant las edicions de 1539, 1545, 1555 y 1560 per Francesch Fayos y Antony, sócio corresponsal de Lo Rat-Penat, Societat d'amadors de les glories de Valencia y son antich realme, acompanyadas d'un prólech. Joan Roca y Bros, Barcelona, 1884.
 Pahor no sent / que sobres laus me uença, a Les obres del valeros y extrenu caualler uigil y elegantissim poeta Ausiàs March. Manuscrit de la Real Biblioteca El Escorial, Sig. L.III.26. 1546-1547.

Altres versions
Paor no·m sent      que sobreslaus me vença,
loant aquell      qui totes lengües loen,
guardant honor      a·quell eternal ésser
on tota res      en ell és pus perfeta
que·n si no és,      obrant quan pot, natura;
ans he paor      que mon parlar no cumpla
en publicar      part de sa justa fama,
tal com requer      y els mèrits seus l'atracen.

L'om envejós      son offici reposa,
car d'egualtat      ab ell negú pareja;
en ell penssant,      cascú si justifiqua,
tallant de ssi      l'amor a ssa persona.
Tant són en ell      les virtuts manifestes,
qu·és d'ira cech      l'om qui bé no les veja:
per los migs va,      qu·en los estrems no toqua.
En temps dels déus,      en vida, l'adoraren.

E Déus, vehent      la perllongada onta
que·ls grans senyors      en contra d'ell cometen,
tenints ab fraus      e tirannes maneres
les parts del món,      los pochs e grans realmes,
ha dat voler      al justificat home
qu·en breu espay      haja la monarchia.
Clar lo nomén      ab aquest·altra·nsenya:
com de tot cert      és dels hòmens pus savi.

Per ço que mils      a totes gents se mostre,
mostrant-la·quells      qui vaques e bochs guarden,
ell és aquell      qui·n sa joventut tendra
sobrà·n aquells      qui saviesa colen,
e despocat      de nombre de gent d'armes,
les multituts      d'aquelles ha fet retre.
Tot quant pot fer      virtut de fortalesa
dins hun cos d'om,      en lo seu ho demostra.

En gran defalt      és lo món de poetes
per enbellir      los fets dels qui bé obren;
nós freturants      de bella eloqüença,
l'orella d'om      afalach no pot rebre.
D'aquest valent      una trompa sona
que·ls indians      ab un poch no exorda;
hoen-la·quells      qui són a Tremuntana
y ells de Ponent      e de Llevant los pobles.

Tornada

Foll és aquell      qui fa juhí·n los hòmens,
segons que d'ells      la Fortuna ordena;
aquells affers      que no són en l'arbitre,
colpa no y cau,      si vénen per contrari.

Font: Bloc personal DMRQ, sine data

Ausiàs March
Poesia